Information note

 thematic NGO ‘call for proposals’

*‘Styrkelse af arbejdsmarkedets parter i Ukraine*

*og fremme af social dialog’*

 17 november 2022

1. Baggrund

Det danske Naboskabsprograms overordnede strategiske målsætninger er at 1) understøtte fortsat udvikling af demokrati og respekt for menneskerettigheder; 2) understøtte bæredygtig vækst, grøn omstilling og øget energiuafhængighed samt 3) understøtte fred og stabilitet. Med afsæt i disse målsætninger har Danmark gennem en årerække blandt andet ydet støtte til udvikling og organisering af arbejdsmarkedet i Ukraine. I efteråret 2021 blev det således besluttet at styrke muligheden for samarbejde mellem ukrainske og danske sociale partnere. På grund af den russiske invasion af Ukraine, indledt i februar 2022, blev forberedelserne heraf imidlertid sat i bero. De vurderes dog nu at kunne genoptages under hensyntagen til den forandrede situation i landet.

Ukraines Trade Union Law fra 1999 udgør rammen for fagforeningsaktivitet og fastsætter rettigheder for stort set alle faggrupper i landet. Ukraines arbejdsmarked har gennem en årrække gradvist undergået ændringer blandt andet i form af øget privatisering, konkurrence, digitalisering samt en øget mobilitet i arbejdsstyrken. Andelen af lønmodtagere, der er organiseret i fagforening, har ligeledes været faldende. Den nuværende regering har formuleret et ønske om at afregulere arbejdsmarkedet og delvist begrænse fagforeningernes indflydelse, hvilket blandt andet i 2020 førte til et lovforslag, der af FN vurderes at være i modstrid med ILO-konventionerne om retten til frit at organisere sig og gennemføre kollektive forhandlinger. Ukraine har tidligere ratificeret en række af ILO’s konventioner, herunder Tripartite Consultation Convention.

Der findes flere arbejdsgiversammenslutninger i landet, hvoraf den største har en række regionale medlemsorganisationer, brancheforeninger og associerede medlemmer. Sammenslutningen har traditionelt haft stærke relationer til regionsniveauet, og har ligeledes en vis kapacitet på spørgsmålet om grøn omstilling. Ruslands invasion af Ukraine vurderes at have medført (midlertidigt) tab af medlemmer og kapacitet.

Gennem en årrække har søgningen til de tekniske uddannelser været faldende (182.000 personer afsluttede en teknisk uddannelse i 2014, og dette tal var reduceret til 112.400 i 2021). Både fra arbejdstagerside og arbejdsgiverforeningers side ses et stort behov for, at arbejdsstyrkens færdigheder og uddannelsesniveau kan imødekomme de behov og den effektivitet, det ukrainske arbejdsmarked efterspørger. Behovet for bedre erhvervsuddannelser (technical and vocational education and training/TVET), der tiltrækker flere ansøgere, vil blive forstærket, når Ukraine påbegynder en reel genopbygningsproces.

Knap 8 millioner ukrainere er flygtet ud af landet siden invasionen, og et tilsvarende tal vurderes at være internt fordrevet i Ukraine. I forhold til beskæftigelsessituationen vurderer ILO, at antallet af jobs i Ukraine vil falde med 15,5 pct. i forhold 2021. I dele af landet, som ikke er ramt af daglige krigshandlinger, ses en – om end delvis og skrøbelig – genoptagelse og/eller fortsættelse af produktion. Det vurderes centralt, at mange af de personer, der har taget ophold i andre lande som følge af invasionen, vender tilbage til Ukraine, når forholdene tillader det og bidrager til landets genopbygning.

I 2017 indgik EU og Ukraine en associeringsaftale, der har udgjort rammen for samarbejdet om modernisering af Ukraines økonomi og handelsforbindelser. I juni 2022 fik Ukraine tilkendt EU-kandidatstatus i kølvandet på den russiske invasion. Med EU-kandidatstatus følger behov for yderlig tilnærmelse af landets lovgivning til EU-lovgivning, herunder i forhold til det ukrainske arbejdsmarked, harmonisering med det indre marked samt det forhold, at ukrainske virksomheder på længere sigt skal kunne konkurrere med andre europæiske virksomheder.

**1.1 Mykolaiv by**

Den 29. marts 2022 talte den ukrainske præsident til Folketinget og inviterede Danmark til at deltage i genopbygningen af ​​Ukraine, herunder med særligt ansvar i forhold til genopbygning af byen Mykolaiv i det sydlige Ukraine. Siden juni 2022 har Udenrigsministeriet haft en tæt dialog med Mykolaiv by og region af samme navn. Der er fra ukrainsk side ønske om et tæt partnerskab med Danmark omkring en langsigtet genopbygning af byen og ønske om, at man sammen kan *’Build Back Better and Greener’*. Udenrigsministeriet har etableret et mindre teknisk team i Ukraine, der bistår med validering og facilitering af dansk støtte til Mykolaiv.

1. Formål og ansøgningselementer

**2.1 Formål**

Formålet med dette ‘*Call for Proposals*’ (CfP) er at støtte fagforbunds og arbejdsgiversammenslutningers øgede deltagelse i social dialog på både centralt, lokalt og sektormæssigt niveau og hermed forbedre arbejdsmarkedet i Ukraine, ikke mindst under hensyntagen til den ændrede situation forårsaget af Ruslands invasion.

**2.2 Prioriteter**

Projektansøgninger, som indsendes til dette CfP skal om muligt adressere flere af nedenstående prioriteter:

* Understøtte kapacitetsopbygning af ukrainske fagforbund og arbejdsgiversammenslutninger, således at deres medlemsorganisationer bliver bedre i stand til at udføre kerneopgaver, rekruttere medlemmer samt genoptage og/eller styrke deres arbejde i Ukraine med en ændret kontekst grundet den russiske invasion.
* Understøtte ukrainske partneres kapacitet til at indgå i social dialog og bidrage til, at kommende arbejdsmarkedsreformer baserer sig på ILO’s konventioner og principper om social dialog og kollektiv forhandling – såvel som bidrage til den grønne omstilling.
* Understøtte ukrainske partnere i at bidrage til Ukraines tilnærmelse til EU-lovgivning på områder, der er relevante for arbejdsmarkedets parter, herunder aspekter vedrørende europæisk social dialog, arbejdskraftens frie bevægelighed og genopbygning af ukrainske virksomheder.
* Understøtte ukrainske partneres evne til at bidrage til sikring af relevant faglig uddannelse.
* Afsøge muligheden for at indlede konkret samarbejde med arbejdsmarkedsparter i Mykolaiv by, hvis muligt og relevant på både arbejdstagerside og arbejdsgiverside.
* Understøtte dansk-ukrainsk samarbejde på arbejdsmarkedsområdet medhenblik på generelt samarbejde og erfaringsudveksling om arbejdsmarkedspolitik, social dialog og grøn omstilling.

**2.3 Budget og tidsramme**

Der er reserveret op til 10 mio. kr. til indsatsen. Med henblik på at begrænse transaktionsomkostningerne til koordinering ønskes tilskuddet ydet til én ansøger. Tidsperioden er 24 måneder.

**2.4 Inceptionsfase**

Der kan i ansøgningen opereres med en inceptionsfase på op til 3 måneder, som kan anvendes til endelig planlægning af aktiviteter, indgåelse af detaljerede partnerskabsaftaler, udarbejdelse af organisatorisk set-up med videre. Udenrigsministeriet/EUN vil skulle godkende budget og aktiviteter efter inceptionsfasen, der om nødvendigt kan opdeles mhp. løbende igangsætning af planlagte aktiviteter.

3. Ansøgning og bedømmelse

**3.1 Krav til ansøger**

For at kunne ansøge under dette CfP skal ansøgeren/ansøgningen leve op til følgende kriterier:

1. Ansøgeren skal ved indsendelse af ansøgningen være modtager af Danida bistandsmidler. Dette skal sikre, at ansøgerne har kapacitet til at administrere finansielle tilskud fra Udenrigsministeriet og løbende bliver monitoreret i overensstemmelse med Udenrigsministeriets forpligtelser for finansielt tilsyn.
2. Ansøgeren skal dokumentere erfaring med gennemførelse af projekter og partnerskabssamarbejde i Ukraine inden for social dialog, styrkelse af arbejdsmarkedets parter samt civilsamfundsfremme.

**3.2 Procedurer**

Det er afgørende, at ansøgningen rummer al information, der er påkrævet i udvælgelsesprocessen. Ansøgningerne vurderes af et vurderingsteam i Udenrigsministeriet efter følgende fremgangsmåde:

1. Først vurderes det, om ansøgningen lever op til de formelle krav, og om ansøgningen er inden for rammerne af dette CfP, jf. afsnit 3.1. Hvis ansøgningen ikke lever op til disse krav, vil den blive diskvalificeret.
2. Hvis ansøgningen lever op til kravene, vil den få point jf. kriterierne beskrevet i afsnit 3.4.
3. Hvis den samlede pointscore er under 60, vil ansøgningen blive diskvalificeret.
4. Udenrigsministeriet vil foretage den endelige udvælgelse og ansøgningsgodkendelse ud fra vurderingsteamets indstilling og pointscoren for ansøgningen. Udenrigsministeriet vil informere ansøgerne om resultatet den 9. december 2022 sammen med en kort begrundelse for vurderingen.
5. Projektimplementering forventes iværksat ultimo 2022/primo 2023.

Der skal indsendes en kort ansøgning (se bilag 1) inklusiv annekser, hvori der detaljeret redegøres for:

* Ansøgers kapacitet fsva. administration af bistandsmidler (f.eks. i form af seneste kapacitetsanalyse),
* Ansøgers erfaringer med arbejde med sociale partnere og kapacitetsopbygning samt erfaring fra arbejde i og partnerskaber med organisationer fra regionen.

Fsva. dokumentation og beskrivelse af erfaringer kan dette f.eks. ske ved henvisning til tidligere ansøgninger og afrapportering (bør vedlægges ansøgningen). Det er muligt at ansøge som konsortium.

Onsdag den 23. november 2022 kl. 11:00 – 12:00 afholder EUN et informationsmøde med mulighed for virtuel deltagelse, hvor det vil være muligt at stille spørgsmål til informationsnoten. Tilmelding kan ske til eunstud@um.dk med kopi til karnie@um.dk Nærmere oplysninger og gengivelse af spørgsmål og svar på mødet kan findes på <https://um.dk/danida/samarbejspartnere/civ-org/stoetteform/tematiske-ngo-runder/cfp_arbejdsmarked>

Såfremt der skulle opstå spørgsmål efter informationsmødet, rettes de skriftligt til EUN på eun@eun.dk. Svarene bliver herefter offentliggjort på Udenrigsministeriets hjemmeside <https://um.dk/danida/samarbejspartnere/civ-org/stoetteform/tematiske-ngo-runder/cfp_arbejdsmarked> og vil være tilgængelige for ansøgere.

Ansøgningsfristen er onsdag den 7. december 2022 klokken 12:00. Ansøgningen skal sendes i pdf-format til EUN: eun@dk.um med kopi til mogblo@um.dk og karnie@um.dk.

**Ansøgningerne vurderes udelukkende på baggrund af de indsendte ansøgninger og annekser.**

**3.3 Administration og dialog med Udenrigsministeriet**

Dette CfP og de efterfølgende projektbevillinger vil blive administreret af kontoret for Europæisk Naboskab (EUN). Bevillingen vil blive administreret i overensstemmelse med retningslinjer for enkeltprojekter: [Enkeltprojekter (um.dk)](https://um.dk/da/danida/samarbejspartnere/civ-org/adm-ret/tilskudsforvaltning/enkeltprojekter/). De udvalgte ansøgere vil have løbende konsultationer med EUN om fremdrift og koordinering med andre aktører.

**3.4 Bedømmelseskriterier**

Ansøgninger, der lever op til de formelle krav, vil blive vurderet på baggrund af nedenstående kriterier.

Udenrigsministeriets afgørelse vil altid være udtryk for en helhedsvurdering af ansøgningen.

|  |  |  |
| --- | --- | --- |
| **Nr.** | **Kriterium** | **Vægt** |
| a. | Ansøgers generelle erfaring, egen tilstedeværelse og faglige in-house ekspertise fra arbejde i Ukraine med arbejdsmarkedets parter. | 0-20 point |
| b. | Ansøgers erfaring og faglige in-house ekspertise indenfor social dialog og kapacitetsudvikling. | 0-20 point |
| c. | Kvalitet/realisme i projektbeskrivelsen:* Vurdering af overordnet sammenhæng ml. mål, outcome og planlagte/forudsete aktiviteter/output.
* Inddragelse af lokale partnere og styrkelse af disse.
* Beskrivelse af risici og imødegåelse af disse.
 | 0-30 point  |
| d. | Kapacitet til/erfaring med koordinering med andre partnere der potentielt er involveret i støtte til arbejdsmarkedets parter i Ukraine.  | 0 – 10 point |
| e. | Realisme i beskrivelse af inddragelse af lokale partnere i Mykolaiv by.  | 0-10 point |
| f. | Cost effectiveness: Sammenhæng mellem aktiviteter, forventede resultater, udgifter og det overordnede budget. | 0-10 point |
| **I alt** |  | **Max 100 point** |

**Bilag 1**

**Format for KORT ansøgning**

Thematic NGO Call for ProposalS on

*”Styrkelse af arbejdsmarkedets parter i Ukraine*

*og fremme af social dialog”*

PROJECT PROPOSAL[[1]](#footnote-1)

(Max. 6-8 pages excl. annexes)

|  |
| --- |
| Information about THE Organisation applying (Lead applicant) |
| Name |  |
| Address |  |
| Contact personNameE-mailPhone |  |

|  |
| --- |
| Basic INFORMATION ABOUT THE PROJECT |
| Project title |  |
| Objective and Outcomes |  |
| SDG-alignment *Please specify relevant targets and indicators*  |  |
| Total amount (DKK) |  |
|  |  |
| Main partner(s) |  |
| Geographical location |  |
| Start date and duration (months) |  |

|  |
| --- |
| Detailed information about the project |
| 1. Overall PROJECT Description |
| * How does the project relate to the situation and needs of the labour market in Ukraine, incl. reference to recent needs analysis?
* What kind of change does the project intend to bring about?
 |
| 2. CAPACITY (Operational and Financial) |
| * Short presentation of lead applicant’s capacity, including compliance with relevant Danida Aid Management Guidelines (reference to Capacity Assessments can be made).
* Short presentation of lead applicant’s experience with projects in Ukraine and with potential partners, including possible partners from Mykolaiv.
* Brief description of the comparative advantage of the organisation(s) applying in relation to the proposed project.
 |
| 3. Project Design |
| * Overall objectives and outcome.
* Description of planed activities and outputs.
* Description of inception phase. When and how – and in cooperation with whom - will specific activities be developed?
* Short description of risks and risk mitigation.
* Presentation of the budget – including tentative budget figures to be finally defined in the inception phase (following MFA approval).
* Description of project management set-up.
 |
| 3. Local PARTNERSHIPs |
| * Short description of main Ukrainian partner(s) and short assessment of their capacity/will to facilitate change relevant to the project – as well as possible weaknesses/shortcomings.
 |
| 4. coordination with existing/other interventions |
| * Describe how the project will be coordinated with other relevant development initiatives in Ukraine.
* To what extent will the project develop synergy to existing Danish funded engagements and partnerships?
 |
| 5. INFORMATION ACTIVITY  |
| * Present a short outline of planned information activities in Ukraine and Denmark.
 |

**Mandatory Annexes:**

1. A detailed budget (to the extent possible – in the form of indicative figures to be finalised in the inception phase).
2. A Results Framework, describing main outputs, outcomes and means of verification (maximum three outcomes with maximum three outputs each - to be updated during the inception phase).
3. Documentation of the applicant’s experience with administration of development financing (i.e. latest capacity assessment),
4. Documentation of applicant’s experience working in contexts affected by conflict/war in partnership with organisations in Ukraine (i.e. reference to previous applications and annual reports).
1. [HOW WE PROCESS PERSONAL INFORMATION](http://um.dk/da/om-os/kontakt/udenrigsministeriets-privatlivspolitik) [↑](#footnote-ref-1)